first time in 262 tests no indian spinner has managed a single wicket in a home test
భారత గడ్డపై తొలిసారిగా.. కోల్‌కతా టెస్ట్ స్పెషల్!
ఈడెన్‌లోని పరిస్థితులు పేసర్లకు అనుకూలించిన వేళ.. భారత గడ్డ మీద తొలిసారిగా స్పిన్నర్లు నిరాశపరిచారు.
TNN | Updated:
Nov 20, 2017, 05:31PM IST
కోల్&zwnj;కతా టెస్టులో మూడు వికెట్ల తేడాతో లంక ఓటమి గండం నుంచి తప్పించుకుంది. వర్షం కారణంగా మొదటి రెండు రోజులు ఆటలో కొద్ది ఓవర్లు మాత్రమే సాధ్యపడినప్పటికీ.. భారత పేసర్లు భువనేశ్వర్ కుమార్, షమీ అద్భుతం చేశారు. రెండో ఇన్నింగ్స్&zwnj;లో వరుస విరామాల్లో వికెట్లు తీసి లంకను ఓటమి అంచుల్లోకి నెట్టారు. కానీ వెలుతురు మందగించడంతో లంక బతికిపోయింది. ఈ మ్యాచ్&zwnj;లో భారత బౌలర్లు తీసిన 17 వికెట్లూ పేసర్లకే దక్కడం గమనార్హం. అందులో భువీ 8 వికెట్లు తీయగా, షమీ 6 వికెట్లు తీశారు. ఉమేశ్ యాదవ్ మూడు వికెట్లు పడగొట్టాడు.
సొంత గడ్డ మీద జరిగిన భారత స్పిన్నర్లు ఒక వికెట్ కూడా తీయకుండా ఓ టెస్టు మ్యాచ్ ముగియడం ఇదే తొలిసారి కావడం ఆశ్చర్యాన్ని కలిగించే విషయం. ఇప్పటి వరకూ సొంత గడ్డ మీద 262 టెస్టులు ఆడగా.. మెజార్టీ మ్యాచ్&zwnj;ల్లో స్పిన్నర్లే చెలరేగి వికెట్లు తీసేవారు. కాగా పిచ్ మీద పచ్చిక ఉండటం, వర్షంతో గాల్లో తేమ కారణంగా ఈడెన్ గార్డెన్స్&zwnj;లో కోహ్లి స్పిన్నర్లతో పది ఓవర్లే బౌలింగ్ చేయించాడు. తొలి ఇన్నింగ్స్&zwnj;లో అశ్విన్&zwnj; 8 ఓవర్లు వేయగా, జడేజా ఒక ఓవర్ వేశాడు. మలి ఇన్నింగ్స్&zwnj;లో అశ్విన్&zwnj;కు అసలు బౌలింగ్ వేసే అవకాశమే దక్కలేదు. జడేజా ఒక్క ఓవర్&zwnj;తోనే సరిపెట్టుకున్నాడు. ఈడెన్&zwnj;లోని పరిస్థితులు భారత జట్టు ముందే దక్షిణాఫ్రికా పర్యటనకు సన్నాహకంగా ఉపయోగపడ్డాయి.